ליגת היהלום

ליגת היהלום של התאחדות האתלטיקה הבינלאומית (באנגלית: IAAF Diamond League) היא סבב של 14 תחרויות לנשים ולגברים שמאורגנת על ידי התאחדות האתלטיקה הבינלאומית בחודשי הקיץ והסתיו, החל משנת 2010. ליגת היהלום החליפה את ליגת הזהב, שהתקיימה משנת 1998, בתור תחרות העל עבור אתלטיקה, מלבד המשחקים האולימפיים, אליפות העולם באתלטיקה וגמר האתלטיקה העולמי. נותנת החסות הראשית של התחרות היא חברת סמסונג הדרום-קוריאנית. בשנת 2017, לסבב היו יותר מ-280 מיליון צופים ברחבי העולם.

בעוד ליגת הזהב כללה שש תחרויות בלבד וכולן מיבשת אירופה, ליגת היהלום כוללת סדרה של 14 תחרויות שונות ברחבי העולם. אחת המטרות בהקמתה ובשינוי הפורמט היה הרחבת העניין באתלטיקה אל מחוץ למדינות אירופה. לשם כך אכן נוספו תחרויות במזרח התיכון, בסין, ובארצות הברית, תוך שמירה על התחרויות בפורמט האירופאי.

בישראל משודרות התחרויות בערוץ ספורט 1 של צ'רלטון.

שיטת ניקוד
בסבב מתחרים ב-32 ענפים, 16 לגברים ו-16 לנשים, 9 ענפי מסלול ו-7 ענפי שדה. ענפי המסלול הם: ריצת 100 מטר, ריצת 200 מטר, ריצת 400 מטר, ריצת 800 מטר, ריצת 1500 מטר, ריצת 5000 מטר, ריצת 110 מטר משוכות, ריצת 400 מטר משוכות וריצת 3000 מטר מכשולים, וענפי השדה הם: קפיצה לגובה, קפיצה לרוחק, קפיצה משולשת, קפיצה במוט, הטלת כידון, זריקת דיסקוס והדיפת כדור ברזל. לא מתחרים בכל מקצוע בכל תחרויות הסבב, אלא ב-7–10 תחרויות בשנה.

שמונת הזוכים בכל תחרות מקבלים נקודות : 8 נקודות למקום הראשון, 7 נקודות למקום השני וכן הלאה.

עד 2016, האתלט בעל מספר הנקודות הגבוה ביותר בסוף שנה בכל ענף זכה ב"מרוץ ליהלום" והוכתר כאלוף. במידה והיו שני מתחרים בעלי ניקוד זהה, זכה בעל מספר הניצחונות הרב ביותר, ובמידה וגם נתון זה זהה, זכה האתלט שסיים בדירוג גבוה יותר במקצה הגמר (Final).
החל מעונת 2017, שבעת האתלטים (בריצות 200 מטר ,400 מטר ו-400 מטר משוכות) שמונת האתלטים (בריצות 100 מטר, 100 מטר משוכות, 110 מטר משוכות, מקצועות הזריקות ומקצועות הקפיצות האופקיות) או שנים עשר האתלטים (בריצות בינוניות וארוכות ובקפיצות האנכיות) בעלי הניקוד הגבוה ביותר בסיום התחרויות הסדירות מעפילים לתחרות הגמר שהמנצח בה מוכתר כאלוף.

פרסים
בסבב ליגת היהלום, כל משתתף זוכה בפרס כספי כלשהו.האתלט שהוכתר בתחרות הגמר כאלוף, בכל אחד מהמקצועות, זוכה בפרס כספי של 50,000 דולר, ובהשתתפות אוטומטית באליפות העולם. המקום השני זוכה ב-20,000 דולר, והמקום השלישי זוכה ב-10,000 דולר. בכל תחרות סבב רגילה (שאינה הגמר), המנצח בכל מקצוע זוכה בפרס כספי של 10,000 דולר, המקום השני זוכה ב-6,000 דולר והמקום השלישי זוכה ב-4,000 דולר.

תחרויות
תאריך (עונת 2019) תחרות אצטדיון עיר מדינה 3 במאי הגרנד פרי של קטר אצטדיון סוחאים בן חמד דוחה  18 במאי הגרנד פרי המוזהב של שנגחאי אצטדיון שנגחאי שאנגחאי  30 במאיסטוקהולם באוהאוס האצטדיון האולימפי סטוקהולם  6 ביוני הגולדן גלה סטאדיו אולימפיקו רומא  23 ביוני אקסון מוביל ביסלט גיימס אצטדיון ביסלט אוסלו  16 ביוני מפגש האתלטיקה ע"ש מוחמד השישי אצטדיון הנסיך מולאי עבדאללה רבאט 30 ביוניפרפונטיין קלאסיק היווארד פילד יוג'ין, אורגון  5 ביולי אתלטיסימה האצטדיון האולימפי לוזאן  12 ביוליהרקוליס אצטדיון לואי השני מונקו  20–21 ביולי הגרנד פרי של לונדון אצטדיון לונדון לונדון  18 באוגוסטהגרנד פרי הבריטי אצטדיון אלכסנדר ברמינגהאם  24 באוגוסט המפגש של פריז סטאד דה פראנס סן-דני, פריז מפגשי הגמר 29 באוגוסט וולטקלאסה ציריך אצטדיון לציגרונד ציריך  6 בספטמבר Memorial Van Damme אצטדיון המלך בודואן בריסל

האתלטים המעוטרים ביותר
מפתח:

מקוםשםמדינהזכיותמקצועזכייה אחרונה1כריסטיאן טיילור7קפיצה משולשת2019רנו לאבילני7קפיצה במוט20173קתרין איברגואן6קפיצה משולשת, קפיצה לרוחק2018סנדרה פרקוביץ'6זריקת דיסקוס20175איוונה וולטה5קפיצה לרוחק2023נואה ליילס5100 מטר, 200 מטר2022שלי-אן פרייזר-פרייס5100 מטר, 200 מטר2022מריה לאסיצקנהאתלט נייטרלי מורשה5קפיצה לגובה2021בארבורה שפוטאקובה5הטלת כידון2017ואלרי אדמס5הדיפת כדור ברזל2016פיית' קיפייגון51500 מטר2024

קישורים חיצוניים



 אזור הדיימונד ליג באתר ספורט1

הערות שוליים

קטגוריה:תחרויות אתלטיקה